Un volume tituláu Fernán-Coronas. Una l.lectura musical ye la entrega nueva del cantante llíricu Joaquín Pixán; trátase d’un llibru qu’inclúi un DVD con un conciertu grabáu nel Conservatoriu de L.luarca’l pasáu mes d’abril, nel que se rexistraron un conxuntu de pieces que musiquen mayormente poemes n’asturianu (13) de Galo Fernández, conocíu pol alcuñu de Fernán-Coronas, y n’italianu (5).
#000003
Les adaptaciones y arreglos musicales tán fechos polos compositores Manuel Fernández Avello y Joaquín P. Fuertes, que-y dan forma a temes como «Mientras dura la nubla», «Lus pinares sulluzantes», «Carril vieya», «Augua de la fonte» o «Queixúmene del Esba». La voz de Pixán tuvo acompañada por un conxuntu d’instrumentistes y cantantes destacaos del que facíen parte Eva Pavón (pianu), Javier Romero (chelu), María Álvarez (acordión), Dolores Granados (sopranu), Marta Arbas (que fuere la voz solista de la formación folk histórica Ubiña) y l’agrupación coral Voces Blancas del Nalón.
#000004
Ente toos y toes constrúin una música a mediu camín ente lo culto y lo popular, un estilu al que dellos críticos califiquen como lied astur/canción asturiana de conciertu, nel que la tradición sonora del país ta presente tanto nos xiros melódicos (asturianada) como nos ritmos (añada, danza, vaqueirada), ensin escaecer les referencies a otres músiques (por exemplu al flamencu). Pixán representa a la perfección esa «llinia trazada» qu’hai ente los compositores de finales del sieglu XIX y principios del XX, influyenciaos pol Nacionalismu Musical (Baldomero Fernández, Víctor Saez, Rufino G. Nuevo-Miranda o Francisco R. Lavandera) y el so llabor como creador d’una música concertística asturiana. Con esti trabayu nuevu da un pasu más na so carrera, amestando tradición, clasicismu, lliteratura y llingua asturiana.
#000005
El protagonista d’esta obra, Galo Antonio Fernández y Fernández Cantera -conocíu popularmente como’l Padre Galo-, firmaba los sos escritos lliterarios como Fernán-Coronas, nació en 1884 en Cadavéu y morrió en 1939 en L.luarca. Tuvo una vida de lo más viaxero polos munchos destinos como relixosu de los Misioneros Oblatos de María Inmaculada, congregación onde ingresó a los trece años. Conoció dellos estaos d’Europa como Francia, Italia, Bélxica o los Países Baxos, lo que-y aportó un bon conocimientu de varios idiomes, hasta’l puntu de que llegó a traducir al asturianu o’l castellanu poemes en catorce llingües. La música xugó un papel importante na vida y na obra de Fernán-Coronas; na so mocedá ideó un sistema numbéricu d’escritura musical, inspiráu nes tablatures de los vigüelistes, amás de tocar l’arpa y el salteriu, instrumentu esti últimu que guardó tola vida y col que paez qu’improvisaba amañosamente. Tamién recreó varies dances rellacionaes cola fiesta de La Regalina: La Danza del Ramu, Somus páxaras del mare, Garradinos del meñique o Volve surrire, danza procesional pa la qu’escribe la lletra y la melodía.
#000006
La obra de Fernán-Coronas tuvo «secuestrada» pol Instituto de Estudios Asturianos (IDEA) per décades, cola argumentación de que la so escritura nun representaba fielmente la llingua de la zona. Sicasí, nos años 80 del sieglu pasáu foi rescatada y dada a conocer, dedicándo-y la Selmana de les Lletres Asturianes de 1993. La conocencia del so llabor lliterariu llevólu a ser ún de los poetes en llingua asturiana más musicáu de los últimos tiempos, sirviendo d’inspiración a formaciones como Llan de Cubel («Rigu Esva»), Cambaral («La Solana») o Skitarna («Enguedeyu»). Agora, con Pixán como protagonista la rellación ente la creación lliteraria del Padre Galo y la música sigue medrando.
#000009
Antón Menchaca siguen renovando la tonada nel so discu nuevu ‘Los Díes Contaos’
Llibertá, autoestima y identidá asturiana universal
Raúl Alonso: «La música n’asturianu trunfa»
La nueva escena musical d’Iruñea
Rodrigo Cuevas asoleya ‘Manual de Romería’
Misiva va sacar un CD nuevu’l 14 d’ochobre
#000015
Antón Menchaca siguen renovando la tonada nel so discu nuevu ‘Los Díes Contaos’
#000016
Llibertá, autoestima y identidá asturiana universal
#000017
Raúl Alonso: «La música n’asturianu trunfa»
#000018
La nueva escena musical d’Iruñea
#000019
Rodrigo Cuevas asoleya ‘Manual de Romería’
#000020